Diari Oficial de la Generalitat Valenciana


Sumari del DOGV 4947, del 16-02-2005 (2005/1036)

Notificació a Wilhermus J.P. Van Hees. Recurs número 2004/9/10.
---------------------------------------------------------------

### Dades del document

Número de DOGV
:   4947

Data del DOGV
:   16-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1036


Organisme emissor
:   Conselleria d'Infraestructures i Transport

Tipus de document
:   Anunci

Notificació a Wilhermus J.P. Van Hees. Recurs número 2004/9/10. [2005/Q1036]
  
Atés que no s'ha pogut notificar a Wilherlmus J.P. Van Hees en el domicili conegut per esta administració, la Resolució del cap del Servici de Gestió de Ports, de 30 de març de 2004, d'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener, de modificació de l'anterior, es fa públic el text íntegre de l'esmentada resolució perquè el present anunci servisca de notificació de l'anterior.
  
«Vist el recurs de reposició 2004/9/10 formulat per Wilherlmus J.P. Van Hees el 16 de gener de 2004, contra la liquidació número 3994106771854 corresponent al període comprés entre l'1 de juliol i el 31 de desembre de 2003 per una quantitat de 346,92 euros, que se li va realitzar en concepte de tarifa G-5 sobre embarcacions esportives i de recreació, com a titular de l'embarcació denominada Off Course que va tindre la seua base al Club Nàutic Marina de Dénia, s'adopta la present resolució que es basa en els següents:
  
Antecedents de fet
  
1. El recurrent manifesta que, segons la seua opinió, resulta improcedent la liquidació enunciada, ja que l'embarcació va abandonar les instal·lacions portuàries al juny/juliol de 2003.
  
2. Consultada la base de dades d'embarcacions esportives i de recreació resulta que consta com a data d'alta de l'embarcació l'1 de gener de 2003 i com a data de baixa d'esta el 4 de setembre del mateix any.
  
3. Es va sol·licitar informe respecte d'això al Club Nàutic Marina de Dénia, el qual indica que l'embarcació va causar baixa el 4 de setembre de 2003, i que l'administració portuària va tindre coneixement el 3 de desembre de 2003.
  
A estos fets s'apliquen els següents:
  
Fonaments de dret
  
I. De la competència per a dictar la present resolució:
  
L'article 1 del Decret 34/1983, de 21 de març, pel qual s'aproven normes provisionals per a la resolució de reclamacions interposades contra liquidacions de tributs propis de la Generalitat Valenciana.
  
El Decret 182/1999, de 5 d'octubre, del Govern Valencià, pel qual es crea el Centre de Desenvolupament Marítim de la Generalitat Valenciana i el Consell Assessor de Ports i Activitats Nàutiques de la Comunitat Valenciana.
  
El Decret 114/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Infraestructures i Transport.
  
II. Del fons de l'assumpte:
  
I. L'article 36 apartat 2 de la Llei 1/1999, de 31 de març, de la Generalitat Valenciana, de Tarifes Portuàries, i la Llei 11/2000, de 28 de desembre, que establix que la baixa produirà efectes davant de l'administració de ports des del semestre natural següent al de la seua sol·licitud.
  
A la vista dels antecedents de fet i fonaments jurídics anteriors, el cap del Servici de Gestió de Ports, resol:
  
Desestimar el recurs de reposició 2004/9/10 formulat per Wilhelmus J.P. Van Hees contra la liquidació número 1381905718971 corresponent al segon semestre de 2003, que se li va realitzar en concepte de tarifa G-5 sobre embarcacions esportives i de recreació, com a titular de l'embarcació denominada Off Course, que va tindre la seua base al Club Nàutic Marina de Dénia i, en conseqüència, confirmar-la per resultar ajustada a dret.
  
Esta resolució no esgota la via administrativa i en contra pot interposar-se recurs d'alçada davant del conseller d'Economia, Hisenda i Ocupació, en el termini de 15 dies, comptadors des de l'endemà de la data de notificació d'esta resolució, sense perjuí de la utilització de qualsevol altre recurs que es considere oportú.
  
València, 30 de març de 2004.- El cap del Servici de Gestió de Ports: José Luis Martínez Zahonero».